RAPORT AL COMISIEI Fondul de Solidaritate al Uniunii Europene Raport anual 2011 /* COM/2012/0523 final */





CUPRINS 1........... Introducere..................................................................................................................... 3 2........... Cereri în curs din 2010................................................................................................... 3 3........... Cereri noi primite în 2011............................................................................................... 6 4........... Finanțare...................................................................................................................... 7 5........... Monitorizare................................................................................................................... 8 6........... Încheieri......................................................................................................................... 9 7........... Comunicare privind viitorul Fondului de Solidaritate al Uniunii Europene......................... 10 8........... Concluzii...................................................................................................................... 11 Anexa 1: Pragurile pentru catastrofe majore aplicabile în 2011 (pe baza cifrelor din 2009 pentru venitul național brut) 12 Anexa 2: Fondul de Solidaritate al UE - Cereri în curs începând din 2010, și cereri noi în legătură cu care s-a luat o hotărâre în 2011........................................................................................................... 13 Anexa 3: Cereri prezentate Fondului de Solidaritate al Uniunii Europene începând din 2002.......... 14 RAPORT AL COMISIEI Fondul de Solidaritate al Uniunii Europene Raport anual 2011 1. Introducere Articolul 12 din Regulamentul (CE) nr. 2012/2002 al Consiliului din 11 noiembrie 2002 de instituire a Fondului de Solidaritate al Uniunii Europene (denumit în continuare „regulamentul”) prevede prezentarea unui raport referitor la activitatea fondului din anul anterior adresat Parlamentului European și Consiliului. Prezentul raport prezintă activitățile fondului în 2011, incluzând, ca și în rapoartele anterioare, tratarea cererilor în curs și noi, precum și evaluarea rapoartelor de punere în aplicare în vederea pregătirii acestora pentru încheiere. În ceea ce privește numărul de cereri, 2011 a fost un an mai calm. Numai patru cereri pentru ajutor din Fondul de Solidaritate au fost prezentate în cursul anului, în timp ce în 2010, au fost prezentate un total de 17 cereri. Deoarece unele dintre aceste cereri au fost primite cu întârziere în 2010, evaluarea lor a continuat în 2011. Cererile respective proveneau din Franța (inundațiile din Var), Republica Cehă (inundațiile din toamnă), Germania (inundațiile din Sachsen), Croația și Slovenia (inundațiile din septembrie) și Ungaria (deversarea de nămol roșu). Evaluarea acestor cazuri a fost finalizată în cursul anului 2011 și este descrisă în prezentul raport. Cele patru cazuri primite în 2011 se referă la două cereri prezentate de Italia (inundații în Veneto, inundații în Liguria și Toscana), de Spania (cutremurul din Lorca) și de Cipru (explozie la o bază navală). În cursul anului 2011, Comisia și-a finalizat evaluarea și a acceptat acceptate cererile din partea Italiei (inundațiile din Veneto) și Spania (cutremurul din Lorca). Deciziile privind a doua cerere a Italiei (inundațiile din Liguria și Toscana), precum și în cazul cererii din partea Ciprului au fost adoptate de către Comisie la începutul anului 2012. În 2011, Comisia a acordat ajutor din Fondul de Solidaritate pentru 11 catastrofe în valoare totală de 239,9 milioane EUR și a propus un ajutor suplimentar în valoare de 38 milioane EUR pentru încă două cazuri. 2. Cereri în curs din 2010 Franța (inundațiile din Var) La 15 și 16 iunie 2010, părți din sudul Franței au fost afectate de precipitații abundente. La 24 august 2010, autoritățile franceze au prezentat o cerere privind intervenția Fondului de Solidaritate. Cererea a fost limitată la zona care a fost afectată cel mai puternic din Département du Var, compusă din nouă municipalități plus două zone la nivel administrativ inferior unei comune, care formează împreună o singură zonă coerentă identificată în mod clar în cerere. Pagubele directe totale cauzate de catastrofă, în zona vizată, au fost estimate între 703,2 milioane EUR și 778,2 milioane EUR. În scopul evaluării cererii, Comisia a utilizat suma medie pentru daune de 740,7 milioane EUR. Estimarea daunelor directe totale reprezentau, prin urmare, 21% din pragul normal pentru mobilizarea Fondului de Solidaritate aplicabil Franței în 2010 de 3,467 miliarde EUR (și anume, 3 miliarde EUR în prețurile din 2002). Deoarece daunele au rămas sub acest prag, cererea Franței a fost examinată pe baza criteriilor excepționale pentru „catastrofe regionale extraordinare”. Evaluarea a arătat că cererea Franței nu a prezentat nicio dovadă care să demonstreze că stabilitatea economică din Département du Var a fost afectată în mod semnificativ și de durată, cum ar fi o scădere semnificativă a ratei de ocupare a forței de muncă sau PIB-ului regional. Din acest motiv, la 4 martie 2011, Comisia a decis că cererea Franței nu îndeplinește condițiile pentru mobilizarea în mod excepțional a Fondului și a informat autoritățile franceze în consecință. Republica Cehă (inundațiile din toamna anului 2010) În august 2010, nordul Republicii Cehe, și anume regiunea Liberec (Liberecký kraj) și districtul limitrof Děčín, care face parte din regiunea Ústí nad Labem (Ústecký kraj), a fost afectat de precipitații neobișnuit de abundente, care au condus la inundații grave, provocând daune importante infrastructurii publice, locuințelor, agriculturii și întreprinderilor. La 14 octombrie 2010, autoritățile din Republica Cehă au depus o cerere de asistență din Fondul de Solidaritate. Autoritățile cehe estimează daunele directe totale la 436,5 milioane EUR, reprezentând 53% din pragul normal aplicat pentru mobilizarea Fondului de Solidaritate, aplicabil Republicii Cehe în 2010, în valoare de 824,03 milioane EUR (și anume 0,6% din VNB, pe baza datelor din 2008). Prin urmare, cererea a fost examinată pe baza criteriilor excepționale pentru „catastrofe regionale extraordinare”. Cererea a demonstrat că criteriile prin care a) cea mai mare parte a populației din zona afectată a fost afectată și b) catastrofa a avut repercusiuni grave și durabile asupra condițiilor de viață și a stabilității economice au fost îndeplinite. La 23 martie 2011, Comisia a propus mobilizarea unei asistențe financiare în valoare de 10,912 milioane EUR. Procedura corespunzătoare de rectificare a bugetului a fost finalizată la 14 iulie 2011. După încheierea acordului de punere în aplicare cu Republica Cehă, plata grantului a putut fi făcută la 22 decembrie 2011. Germania (inundațiile din Sachsen) În august și septembrie 2010, estul Germaniei, în cea mai mare parte în Saxonia, s-a confruntat cu precipitații abundente care au provocat inundații ce au cauzat daune infrastructurii publice, locuințelor, agriculturii și întreprinderilor. Cererea depusă de către autoritățile germane la data de 15 octombrie 2010 a arătat că această cerere era o cerere cumulativă depusă pentru trei catastrofe diferite și că aceste evenimente vizau zone diferite din interiorul Saxoniei, care se suprapun numai parțial. Daunele directe cumulate totale pentru inundații au fost estimate la 937,8 milioane EUR, reprezentând, prin urmare, aproximativ o treime din pragul normal aplicat pentru mobilizarea Fondului de Solidaritate aplicabil Germaniei în 2010, în valoare de 3,467 miliarde EUR (și anume, 3 miliarde EUR în prețurile din 2002). În timp ce dispozițiile regulamentului se referă la consecințele unei catastrofe (unice), Comisia a acceptat dintotdeauna că o succesiune de evenimente similare într-o perioadă scurtă de timp, având aceeași origine sau afectând aceeași zonă pot fi avute în vedere ca un singur eveniment în sensul regulamentului. Cu toate acestea, evenimente cu origini distincte afectând zone diferite ar trebui să fie evaluate în mod separat. La 4 aprilie 2011, Comisia a decis că cele trei inundații menționate în cerere nu au putut fi considerate ca fiind o catastrofă ieșită din comun în înțelesul regulamentului. Autoritățile germane au fost informate cu privire la acest aspect. Slovenia (inundațiile din toamna anului 2010) Între 17 și 22 septembrie 2010, Slovenia a fost afectată de inundații grave care au provocat daune majore, în special patrimoniului cultural, infrastructurii publice și locuințelor. Autoritățile slovene au solicitat intervenția Fondului de Solidaritate la 26 noiembrie 2010. Având în vedere că daunele directe totale, care au fost estimate de 251,3 milioane EUR, depășeau pragul pentru mobilizarea Fondului de Solidaritate aplicabil Sloveniei (și anume 217,67 milioane EUR, în prețurile din 2008), catastrofa s-a calificat drept „catastrofă naturală majoră” în sensul regulamentului. La data de 24 februarie 2011, Comisia a decis să accepte cererea Sloveniei și să acorde asistență financiară în valoare de 7,460 milioane EUR. Procedura de rectificare a bugetului a fost finalizată la 14 iulie 2011. După încheierea acordului de punere în aplicare cu Slovenia, grantul a putut fi plătit la 8 decembrie 2011. Croația (inundațiile din toamna anului 2010) Între 17 și 22 septembrie 2010, Croația s-a confruntat cu precipitații abundente care au provocat inundații grave, în special în zona de vest a țării. Ca țară care la momentul depunerii cererii se afla în curs de negociere a aderării la UE, Croația este, în principiu, eligibilă pentru intervenția Fondului de Solidaritate. Catastrofa a provocat daune importante infrastructurii, sectorului agricol, precum și proprietăților private. Daunele directe totale au fost estimate la 47,003 milioane EUR. Având în vedere că această sumă este sub pragul de 275,80 milioane EUR (și anume 0,6% din VNB-ul Croației din 2008), catastrofa nu este calificată drept „catastrofă naturală majoră”. Cu toate acestea, inundațiile din Croația au fost aceleași care au dus la catastrofa majoră din Slovenia. Prin urmare, condiția prevăzută la articolul 2 alineatul (2) al doilea paragraf din Regulamentul (CE) nr. 2012/2002, conform căruia o țară afectată de aceeași catastrofă majoră ca o țară vecină poate beneficia în mod excepțional de ajutor din Fondul de Solidaritate, s-a dovedit a fi îndeplinită și Comisia a decis să acorde asistență financiară în valoare de 1,175 milioane EUR Croației. Procedura de rectificare a bugetului a fost finalizată la 14 iulie 2011. După încheierea acordului de punere în aplicare cu Republica Croația, grantul a fost plătit la 1 decembrie 2011. Ungaria (deversarea de nămolul roșu) La 4 octombrie 2010, un rezervor de nămol roșu al uzinei de prelucrare a aluminiului Magyar Alumínium Zrt (MAL Ltd.), situată în apropierea satului maghiar Kolontár, s‑a spart, declanșând o deversare masivă de nămol roșu care a inundat mai multe localități. Catastrofa a cauzat probleme serioase de poluare, locuințe și un pod au fost deteriorate, sute de persoane au fost evacuate, 286 de persoane au fost rănite și au fost raportate zece decese. Autoritățile maghiare au decis să înainteze o cerere privind intervenția Fondului de Solidaritate care a fost primită de Comisie la data de 13 decembrie 2010. Daunele directe totale cauzate de catastrofă au fost estimate la 174,32 milioane EUR. Pragul normal aplicat pentru mobilizarea Fondului de Solidaritate pentru Ungaria în 2010 a fost de 590,71 milioane EUR (și anume 0,6% din VNB-ul Ungariei din 2008). Deoarece daunele directe provocate de catastrofă au fost considerabil mai mici decât pragul normal, Ungaria a prezentat solicitarea în temeiul criteriilor pentru „catastrofe regionale extraordinare”. Regulamentul prevede la articolul 2 alineatul (1) că acestea se aplică în principal catastrofelor naturale majore[1] și, prin urmare, de la început, nu exclude din domeniul său de aplicare catastrofele tehnologice. Acestea ar putea, totuși, fi considerate eligibile numai în cazul în care sunt îndeplinite condiții suplimentare. Articolul 3 alineatul (3) din Regulamentul (CE) nr. 2012/2002, în principiu, limitează plățile din fond la finanțarea măsurilor destinate reparării daunelor care nu pot fi asigurate. Cu toate acestea, daunele cauzate de deversarea de nămol roșu au fost cauzate de o defecțiune a unei instalații industriale. Independent de problema unei eventuale responsabilități individuale, proprietarii și/sau operatorii uzinei de prelucrare a aluminiului ar fi trebuit să se asigure împotriva riscurilor provenind din funcționarea instalației (responsabilitate absolută). Prin urmare, daunele cauzate de deversarea de nămol roșu trebuie considerate ca fiind asigurabile. În plus, cererea nu analizează problema responsabilității. Cu toate acestea, articolul 8 alineatul (1) din Regulamentul (CE) nr. 2012/2002 obligă statele beneficiare să depună toate eforturile pentru a obține o compensație din partea terților. Articolul 3 alineatul (3) din Regulamentul (CE) nr. 2012/2002 al Consiliului prevede că plățile din fond referitoare la costurile acoperit ulterior de un terț pentru daune trebuie să fie recuperate. În conformitate cu principiul „poluatorul plătește”, proprietarul și/sau operatorul unui complex industrial ar trebui să fie răspunzătore pentru orice daună care provine de la instalația respectivă, independent de orice eventuale responsabilități personale sau acoperiri prin asigurare. Prin urmare, Fondul de Solidaritate nu trebuie să intervină pentru astfel de daune. Pentru motivele expuse mai sus, catastrofa generată de deversarea de nămol roșu din Ungaria nu a putut fi considerată ca îndeplinind criteriile din Regulamentul (CE) nr. 2012/2002 pentru mobilizarea Fondului de Solidaritate. Ungaria a fost informată în consecință cu privire la decizia Comisiei. 3. Cereri noi primite în 2011 În cursul anului 2011, au fost primite cereri din partea Italiei (inundațiile din Veneto), Spaniei (cutremurul din Lorca) și Ciprului (explozia de la baza navală). O altă cerere din partea Italiei (inundațiile din Liguria și Toscana) a fost prezentată Comisiei imediat înainte de sfârșitul anului 2011. Evaluarea cererilor din Cipru și Italia (inundațiile din Liguria și Toscana) a putut fi, totuși, finalizată numai în 2012 și va fi prezentată în raportul anual 2012. Italia (inundațiile din Veneto) În cursul perioadei de la 31 octombrie la 2 noiembrie 2010, regiunea Veneto din nord-estul Italiei a fost afectată de ploi torențiale, agravate de topirea zăpezii, care a declanșat deversarea râurilor, provocând inundații pe zone extinse, care au cauzat prejudicii rețelelor rutiere și de infrastructură, agriculturii, întreprinderilor și locuințelor. Numeroase daune s-au înregistrat pe întreg teritoriul provinciei Veneto, bazinul hidrografic Bacchiglione, care include zonele urbane Vicenza și Padova, fiind deosebit de grav afectat. Ulterior, Italia a prezentat o cerere de asistență financiară din Fondul de Solidaritate care a fost primită de Comisie la 7 ianuarie 2011. O cerere în mod semnificativ revizuită a fost primită la jumătatea lunii august 2011. În urma unei analize riguroase a cererii, Comisia a ajuns la concluzia că evenimentele evocate în cererea Italiei pot fi considerate o „catastrofe regionale ieșite din comun”. Daunele directe totale, astfel cum au fost acceptate de Comisie, se ridică la 676,36 milioane EUR, reprezentând 19% din pragul normal aplicabil Italiei în 2011 de 3,536 miliarde EUR (și anume, 3 miliarde EUR în prețurile din 2002). În consecință, Comisia a aprobat cererea Italiei la 17 noiembrie 2011 și a propus mobilizarea asistenței din partea Fondului de Solidaritate în valoare de 16,9 milioane EUR. Procedura de rectificare a bugetului a fost finalizată la 13 decembrie 2011. Cu toate acestea, creditele bugetare au putut fi puse la dispoziție numai la jumătatea lunii februarie 2012. După încheierea acordului de punere în aplicare cu Italia, grantul a putut fi plătit la 15 iunie 2012. Spania (cutremurul din Lorca) La 11 mai 2011, două cutremure consecutive cu magnitudinea de 5,2 au afectat orașul spaniol Lorca, provocând moartea a nouă persoane și daune extinse. Spania a prezentat o cerere de asistență financiară din Fondul de Solidaritate al Uniunii Europene, care a fost primită de Comisie la 20 iulie 2011, urmată de o versiune actualizată la 1 august 2011. Pagubele directe totale cauzate de catastrofă astfel cum sunt recunoscute de către Comisie se ridică la 842,84 milioane EUR, reprezentând 23,84% din pragul normal aplicabil Spaniei în 2011 de 3,536 miliarde EUR (și anume, 3 miliarde EUR în prețurile din 2002). Comisia a decis la 17 noiembrie 2011 să accepte cererea spaniolă pe baza dispozițiilor excepționale pentru „catastrofe regionale ieșite din comun” și a propus mobilizarea intervenției prin Fondul de Solidaritate, în valoare de 21,1 milioane EUR. Procedura de rectificare a bugetului a fost finalizată la 13 decembrie 2011. Cu toate acestea, creditele bugetare au putut fi puse la dispoziție numai la jumătatea lunii februarie 2012. Plata va fi executată în momentul în care acordul de punere în aplicare între Comisie și Spania va fi semnat. 4. Finanțare În 2011, au fost plătite granturi din Fondul de Solidaritate pentru șase cazuri pentru care cererile au fost primite în vara anului 2010. Proiectul preliminar de buget rectificativ nr. 1 corespunzător anului 2011 a fost finalizat, în cele din urmă, la 6 aprilie 2011[2]. Plățile au fost efectuate în cursul verii și toamnei anului 2011. Fondul a fost, de asemenea, mobilizat pentru alte trei cereri primite la sfârșitul anului 2010. Proiectul preliminar de buget rectificativ nr. 2 pentru anul 2011 include inundațiile care au afectat Republica Cehă, Slovenia și Croația (inundațiile din toamna anului 2010) și a fost aprobat de autoritatea bugetară la 14 iulie 2011. Plățile au fost efectuate la sfârșitul anului 2011, după adoptarea deciziilor de acordare a granturilor și după semnarea acordurilor de punere în aplicare[3]. În ceea ce privește cererile primite în 2011, Fondul poate fi mobilizat în cazul Italiei (inundațiile din Veneto) și Spaniei (cutremurul din Lorca). Proiectul preliminar de buget rectificativ nr. 7 corespunzător anului 2011 a fost aprobat de autoritatea bugetară la 13 decembrie 2011[4]. Cu toate acestea, plățile au fost amânate deoarece creditele bugetare au trebuit să fie reportate în 2012 și acordurile de punere în aplicare trebuiau să fie finalizate. Granturi din Fondul de Solidaritate aprobate în 2011 Statul beneficiar || Catastrofă || Categorie || Suma acordată în 2011 (EUR) Slovacia || Inundațiile din primăvara anului 2010 || majoră || 20 430 841 Polonia || Inundațiile din primăvara anului 2010 || majoră || 105 567 155 Republica Cehă || Inundațiile din primăvara anului 2010 || țară vecină || 5 111 401 Ungaria || Inundațiile din primăvara anului 2010 || majoră || 22 485 772 Croația || Inundațiile din primăvara anului 2010 || țară vecină || 3 825 983 România || Inundațiile din primăvara anului 2010 || majoră || 24 967 741 Republica Cehă || Inundațiile din toamna anului 2010 || regională || 10 911 939 Slovenia || Inundațiile din toamna anului 2010 || majoră || 7 459 637 Croația || Inundațiile din toamna anului 2010 || țară vecină || 1 175 071 Italia || Inundațiile din Veneto din anul 2010 || regională || 16 908 925 Spania || Cutremurul din Lorca din anul 2011 || regională || 21 070 950 TOTAL || 239 915 415 5. Monitorizare În cursul anului 2011 Comisia a efectuat vizite de monitorizare în cinci țări beneficiare ale granturilor din Fondul de Solidaritate pentru a se informa cu privire la sistemele puse în aplicare de autoritățile naționale responsabile pentru punerea în aplicare a granturilor din Fondul de Solidaritate respective și pentru a discuta aspecte specifice cu autoritățile de implementare: – la Dublin (Irlanda) la 1 iulie 2011 în legătură cu 13 milioane EUR reprezentând granturi în urma inundațiilor din noiembrie 2009. – la Poitiers (Franța), la 12 iulie 2011 în legătură cu suma de 35,6 milioane EUR reprezentând granturi în urma furtunii Xynthia din februarie 2010. – în Madeira (Portugalia) la 1 septembrie 2011, în legătură cu suma de 31,3 milioane EUR reprezentând granturi pentru alunecările de teren și noroi din februarie 2010. – la București (România), între 7 și 8 noiembrie 2011 în legătură cu suma de 25 de milioane EUR reprezentând granturi acordate în 2011 pentru catastrofa reprezentată de inundațiile din iunie 2010. – la Budapesta (Ungaria), la data de 24 noiembrie 2011 în legătură cu suma de 22,5 milioane EUR reprezentând granturi în urma inundațiilor din mai 2010. Vizitele efectuate de Comisie au fost, în general, foarte bine primite și au oferit o asigurare rezonabilă că autoritățile competente efectuează punerea în aplicare și controalele într-o manieră transparentă și corectă, cu respectarea normelor impuse prin regulamentul privind Fondul de Solidaritate, decizia de acordare a grantului și acordul de punere în aplicare. La primirea rapoartelor finale, Comisia va desfășura noi analize și va lua măsurile corespunzătoare în cazul în care este necesar. 6. Încheieri Articolul 8 alineatul (2) din regulamentul privind Fondul de Solidaritate prevede că nu mai târziu de șase luni de la expirarea perioadei de un an de la data plății grantului, statul beneficiar are obligația de a prezenta un raport privind execuția financiară a grantului (denumit în continuare: un „raport de punere în aplicare”), împreună cu o declarație de justificare a cheltuielilor (denumită în continuare: „declarație de validitate”). La finalul acestei proceduri, Comisia decide încheierea asistenței din fond. În cursul anului 2011, au fost încheiate trei dosare ale Fondului de Solidaritate. (1) În cazul privind catastrofa reprezentată de inundațiile din Bulgaria din primăvara anului 2005, a fost acordat un ajutor financiar în valoare de 9,7 milioane EUR și raportul de punere în aplicare a fost primit la 17 ianuarie 2008. Activitatea de audit a autorităților bulgare a scos în evidență cheltuieli neeligibile de în valoare de 225 150 EUR. În consecință, și în acord cu autoritățile bulgare, Comisia a inițiat o procedură de recuperare, iar suma de 225 150 EUR a fost recuperată de la autoritățile bulgare la 29 decembrie 2008. Analiza și evaluarea efectuate ulterior de Comisie au fost încheiate în 2011. Comisia a încheiat cazul în februarie 2011. (2) În ceea ce privește încheierea asistenței pentru cazul referitor la furtuna care a afectat insula La Réunion (Franța) în 2007, pentru care s-a acordat un ajutor financiar de 5,29 milioane EUR, raportul de punere în aplicare a fost primit la 13 iulie 2009. Ca urmare a cheltuielilor neeligibile declarate de autoritățile franceze, cheltuielile au fost cu 53 680 EUR mai mici decât suma acordată. După analize suplimentare și evaluarea raportului final, și având în vedere faptul că autoritățile franceze nu a exprimat nicio obiecție cu privire la scrisoarea Comisiei de încheiere în termenul limită stabilit de două luni, Comisia a inițiat procedura de recuperare pentru suma de 53 680 EUR. Suma a fost primită de Comisie și dosarul a fost încheiat în iunie 2011. (3) În ceea ce privește încheierea cazului Ungariei din 2006 referitor la catastrofa provocată de inundații în aprilie 2006, Comisia a acordat asistență financiară de 15 milioane EUR. Raportul de punere în aplicare a fost primit de către Comisie la data de 18 mai 2009. Autoritățile maghiare au semnalat în raportul final că cheltuielile declarate au fost cu 4 598 EUR mai mici decât suma acordată. În consecință și după alte analize și inspecții efectuate de către Comisie, suma de 4 598 EUR a fost recuperată de la autoritățile maghiare. Comisia a încheiat cazul în septembrie 2011. În 2011, Comisia a primit rapoarte finale de punere în aplicare pentru granturi acordate în 2009 din Franța (furtuna Klaus din anul 2009) și din Italia (cutremurul din Abruzzo din anul 2009). La sfârșitul perioadei acoperite de prezentul raport anual, evaluarea acestor rapoarte de punere în aplicare era în curs de desfășurare. 7. Comunicare privind viitorul Fondului de Solidaritate al Uniunii Europene La data de 6 octombrie 2011, Comisia a prezentat comunicarea sa privind viitorul Fondului de Solidaritate al UE[5], care are ca scop să îmbunătățească capacitatea de reacție a Fondului în fața catastrofelor, vizibilitatea acestuia și claritatea criteriilor sale operaționale. În 2005, Comisia a prezentat deja o propunere legislativă pentru modificarea regulamentului privind Fondul de Solidaritate, care s-a dovedit a fi inacceptabilă pentru majoritatea statelor membre. Prin urmare, Comisia a retras această propunere. Comisia consideră în continuare că ar putea fi realizate importante îmbunătățiri referitoare la funcționarea Fondului de Solidaritate al UE doar cu un minimum de ajustare a regulamentului în vigoare, menținând rațiunea și caracterul acestuia și fără a se modifica aspecte legate de finanțare și volumul cheltuielilor permise. Ajustarea propusă a regulamentului nu ar conduce la vreo schimbare în operațiunile eligibile finanțate din Fond, cum ar fi repararea imediată a infrastructurilor vitale și costurile de desfășurare a mijloacelor de intervenție. Unele elemente ale propunerii din 2005, cum ar fi extinderea domeniului de aplicare, modificarea pragurilor sau abandonarea categoriei cunoscute sub numele de catastrofe regionale nu sunt incluse în comunicare. Comunicarea propune următoarele ajustări: · un domeniu de aplicare definit în mod clar pentru a limita Fondul de Solidaritate la catastrofele naturale și consecințele acestora. „Efectele în cascadă”, cum ar fi catastrofele tehnologice care decurg din catastrofe naturale ar rămâne eligibile. · o nouă definiție simplă pentru catastrofe regionale pe baza unui singur criteriu obiectiv (PIB); acest lucru ar elimina lipsa de claritate în ceea ce privește dispozițiile în vigoare pentru condițiile de mobilizare în mod excepțional a Fondului de Solidaritate al UE. · introducerea avansurilor (la cerere) și accelerarea plăților pentru a ameliora eficacitatea Fondului de Solidaritate al Uniunii Europene și pentru a-i spori vizibilitatea. · o reacție mai clară la catastrofe cu evoluție lentă, precum seceta. · simplificare administrativă și timp câștigat prin fuzionarea deciziilor de acordare a granturilor și acordurile de punere în aplicare. · Comisia ar dori, de asemenea, să analizeze, împreună cu statele membre, dacă Fondul de Solidaritate ar putea contribui la creșterea rezilienței în caz de catastrofe și schimbări climatice prin introducerea de stimulente pentru creșterea eforturilor de prevenire. · Comisia este, de asemenea, deschisă pentru discutarea oricăror alte elemente pe care statele membre ar dori să le includă în vederea eficientizării Fondului. La data adoptării prezentului raport, au loc discuții privind comunicarea în cadrul Consiliului, al Parlamentului European și al altor părți interesate. Comisia examinează opțiunile pentru o nouă propunere legislativă. 8. Concluzii În timp ce, în 2011, Comisia a primit numai un număr restrâns de cereri noi privind Fondul de Solidaritate, tratarea numărului record de cereri din 2010 s-a extins și în 2011. Aceste cereri au confirmat multe aspecte și tendințe raportate în anii anteriori. Catastrofele majore – principalul obiectiv al Fondului de Solidaritate – sunt relativ simplu de evaluat, pe baza criteriului unic efectiv (totalul daunelor directe care depășesc un prag) necesar pentru aprobarea acordării de ajutoare. Acestea reprezintă, cu toate acestea, doar aproximativ o treime din cererile primite. Marea majoritate a cererilor se referă la catastrofe de mai mică amploare, în principal pe baza criteriilor pentru așa-numitele catastrofe regionale extraordinare, care, în intenția legislatorului, ar fi trebuit să fie excepții rare și pentru care numai 7,5% din resursele bugetare anuale ale fondului sunt disponibile. Condițiile prevăzute în regulament pentru acceptarea acestor cereri sunt complicate și destul de dificil de îndeplinit. Ca urmare, majoritatea cererilor privind catastrofe regionale sunt respinse de către Comisie. Ar fi utile criterii mai clare și mai simple pe baza cărora ajutoarele pot fi acordate în caz de catastrofe regionale. A devenit evident, încă o dată, faptul că cererile referitoare la accidentele industriale și alte catastrofe de origine nenaturală în mod normal nu îndeplinesc criteriile de eligibilitate ale regulamentului, din cauza principiului „poluatorul plătește” și a excluderii daunelor care pot fi asigurate de la acordarea de ajutor din Fondul de Solidaritate. Astfel cum s-a formulat deja în comunicarea din octombrie, un domeniu de aplicare mai clar definit care se limitează la catastrofele naturale și consecințele acestora ar elimina incertitudinea juridică. Tratarea cererilor care sunt primite către sfârșitul unui anumit an nu poate, în mod normal, să fie finalizată în cursul aceluiași an. Dispozițiile regulamentului în conformitate cu care 25% din suma de 1 miliard EUR alocată anual fondului nu poate fi acordată înainte de 1 octombrie, pentru a nu se epuiza prematur resursele financiare sunt, prin urmare, de fapt, fără efect. Este necesară o reflecție mai aprofundată,asupra modului în care granturile ar putea fi plătite mai rapid. Comunicarea privind viitorul Fondului de Solidaritate conține numeroase elemente pentru îmbunătățirea cadrului juridic și, prin urmare, a eficacității fondului. Prin urmare, comunicarea deschide calea pentru o eventuală propunere legislativă prin care fondul să reacționeze mai bine în fața catastrofelor, să fie mai vizibil, iar criteriile sale operaționale să fie mai clare. Anexa 1: Pragurile pentru catastrofe majore aplicabile în 2011 (pe baza cifrelor din 2009 pentru venitul național brut) || || || (în milioane EUR) Țara || VNB 2009* || 0,6% din VNB* || Pragul pentru catastrofe majore 2011* AT || ÖSTERREICH || 271 459 || 1 628,756 || 1 628,756 BE || BELGIË/BELGIQUE || 342 261 || 2 053,566 || 2 053,566 BG || BULGARIA || 33 113 || 198,678 || 198,678 CY || KYPROS || 16 641 || 99,845 || 99,845 CZ || ČESKÁ REPUBLIKA || 129 046 || 774,274 || 774,274 DE || DEUTSCHLAND || 2 430 940 || 14 585,640 || 3 535,904** DK || DANMARK || 226 447 || 1 358,684 || 1 358,684 EE || EESTI || 13 538 || 81,230 || 81,230 EL || ELLADA || 226 644 || 1 359,863 || 1 359,863 ES || ESPAÑA || 1 029 541 || 6 177,246 || 3 535,904** FI || SUOMI/FINLAND || 171 383 || 1 028,298 || 1 028,298 FR || FRANCE || 1 922 845 || 11 537,070 || 3 535,904** HR || HRVATSKA || 43 572 || 261,431 || 261,431 HU || MAGYARORSZÁG || 88 291 || 529,747 || 529,747 IE || ÉIRE/IRELAND || 132 601 || 795,607 || 795,607 IS || ICELAND || 7 787 || 46,723 || 46,723 IT || ITALIA || 1 494 576 || 8 967,457 || 3 535,904** LT || LIETUVA || 27 010 || 162,057 || 162,057 LU || LUXEMBOURG (G.D.) || 26 765 || 160,590 || 160,590 LV || LATVIJA || 19 954 || 119,723 || 119,723 MT || MALTA || 5 451 || 32,704 || 32,704 NL || NEDERLAND || 556 518 || 3 339,108 || 3 339,108 PL || POLSKA || 299 518 || 1 797,108 || 1 797,108 PT || PORTUGAL || 162 331 || 973,986 || 973,986 RO || ROMÂNIA || 113 652 || 681,913 || 681,913 SE || SVERIGE || 296 151 || 1 776,908 || 1 776,908 SI || SLOVENIJA || 34 704 || 208,224 || 208,224 SK || SLOVENSKO || 62 575 || 375,452 || 375,452 TR || TÜRKIYE || 330 413 || 1 982,480 || 1 982,480 UK || UNITED KINGDOM || 1 587 886 || 9 527,315 || 3 535,904** * Pragurile sunt definite reprezentând cel puțin 0,6% din VNB sau 3 miliarde EUR în prețurile din 2002. * Cifre rotunjite ** ~ 3 miliarde EUR în prețurile din 2002. Sursa: Eurostat Anexa 2: Fondul de Solidaritate al UE - Cereri în curs începând din 2010, și cereri noi în legătură cu care s-a luat o hotărâre în 2011 Anul || 2010 || 2011 Țara solicitantă || Franța || Republica Cehă || Germania || Slovenia || Croația || Ungaria || Italia || Spania || Cipru || Italia Denumirea și natura catastrofei || Inundațiile din Var || Inundațiile din toamnă || Inundații le din Sachsen || Inundațiile din toamnă || Inundațiile din toamnă || Deversarea nămolului roșu || Inundațiile din Veneto || Cutremurul din Lorca || Explozia de la baza navală || Inundațiile din Liguria și Toscana Data primelor daune || 15/06/2010 || 7/08/2010 || 7/08/2010 || 17/09/2010 || 17/09/2011 || 4/10/2010 || 31/10/2010 || 11/05/2011 || 11/07/2011 || 25/10/2011 Data cererii || 24/08/2010 || 14/10/2010 || 15/10/2010 || 26/11/2010 || 25/11/2010 || 13/12/2010 || 7/01/2011 || 20/07/2011 || 19/09/2011 || 22/12/2011 Informații complete disponibile la || - || - || - || - || - || - || 11/08/2011 || 1/08/2011 || 24/11/2011 20/01/2012 || - Pragul pentru catastrofe majore (în milioane EUR) || 3466,57 || 824,03 || 3466,57 || 217,67 || 275,80 || 590,71 || 3535,90 || 3535,90 || 99,85 || 3535,90 Daune directe totale (în milioane EUR)[6] || 740,70 || 436,48 || 937,77 || 251,30 || 47 || 174,32 || 676,36 || 842,84 || - || 722,47 Categorie || (regională) || regională || (regională) || majoră || țară vecină || (regională) || regională || regională || (majoră)/artificială || regională Daune/prag || 21,37% || 52,97% || 27,05% || 115,45% || 17,04% || 29,51% || 19,13% || 23,84% || - || 20,43% Costul operațiunilor de urgență eligibile (în milioane EUR) || 197,54 || 334,77 || 489 || 171,27 || 28,65 || - || 573,23 || 104 || - || 511,43 Costul eligibil/totalul daunelor || 26,67% || 76,70% || 52,14% || 68,15% || 60,95% || - || 84,75% || 12,34% || - || 70,79% Ajutor/cost eligibil || - || 3,26% || - || 4,36% || 4,10% || - || 2,95% || 20,26% || - || 3,53% Nivelul ajutorului (în % din totalul daunelor) || - || 2,5% || - || 2,97% || 2,5% || - || 2,5% || 2,5% || - || 2,5% Data deciziei de acordare a grantului || respinsă || 22/08/2011 || respinsă || 19/09/2011 || 19/08/2011 || respinsă || 28/03/2012 || 9/03/2012 || respinsă || în așteptare Data acordului de punere în aplicare (adoptat) || - || 11/10/2011 || - || 4/11/2011 || 14/09/2011 || - || 23/04/2012 || 26/06/2012 || - || în așteptare Ajutor acordat (în EUR) || - || 10 911 939 || - || 7 459 637 || 1 175 071 || - || 16 908 925 || 21 070 950 || - || 18 061 682 Anexa 3: Cereri prezentate Fondului de Solidaritate al Uniunii Europene începând din 2002 Anul || Țara || Natura catastrofei || Daune (în milioane EUR) || Categorie || Ajutor acordat (în milioane EUR) || 2 0 0 2 || 1 || AT || Inundații || 2 900 || majoră || 134 || 2 || CZ || Inundații || 2 300 || majoră || 129 || 3 || FR || Inundații (Le Gard) || 835 || regională || 21 || 4 || DE || Inundații || 9 100 || majoră || 444 || Totalul ajutorului pentru cererile din 2002 || || || 728 || 2 0 0 3 || 1 || ES || Scurgeri de produse petroliere (Prestige) || 436 || regională || 8,626 || 2 || IT || Cutremur (Molise/Apulia) || 1 558 || regională || 30,826 || 3 || IT || Erupție vulcanică (Etna) || 894 || regională || 16,798 || 4 || IT || Inundații (nordul Italiei) || (1 900) || (majoră) || respinsă || 5 || GR || Condiții climatice adverse în timpul iernii || (de precizat) || (majoră?) || respinsă || 6 || PT || Incendii de pădure || 1 228 || majoră || 48,539 || 7 || FR || Incendii de pădure (în sudul Franței) || 531 || (regională) || respinsă || 8 || ES || Incendii de pădure (frontiera portugheză) || 53 || țară învecinată || 1,331 || 9 || MT || Inundații || 30 || majoră || 0,961 || 10 || IT || Inundații (Friuli-Veneția Giulia) || (525) || (regională) || respinsă || Totalul ajutorului pentru cererile din 2003 || || || 107,081 || 2 0 0 4 || 1 || FR || Inundații (delta fluviului Rhone) || 785 || regională || 19,625 || 2 || ES || Inundații (Malaga) || (73) || (regională) || respinsă || 3-9 || ES || Incendii de pădure (șapte cereri) || (480) || (regională) || toate șapte respinse || 10 || SK || Inundații || (29) || (regională) || respinsă || 11 || SI || Cutremur || (13) || (regională) || retrasă || Totalul ajutorului pentru cererile din 2004 || || || 19,625 || 2 0 0 5 || 1 || SK || Furtună (Tatras) || 203 || majoră || 5,668 || 2 || IT || Inundații (Sardinia) || (supraestimate, 223) || (regională) || respinsă || 3 || EE || Furtună || 48 || majoră || 1,29 || 4 || LV || Furtună || 193 || majoră || 9,487 || 5 || SE || Furtuna „Gudrun” || 2 297 || majoră || 81,725 || 2 0 0 5 || 6 || LT || Furtună || 15 || țara învecinată || 0,379 || 7 || GR || Inundațiile din Evros || (112) || (regională) || respinsă || 8 || RO || Inundațiile din primăvară || 489 || majoră || 18,798 || 9 || BG || Inundațiile din primăvară || 222 || majoră || 9,722 || 10 || BG || Inundațiile din vară || 237 || majoră || 10,632 || 11 || RO || Inundațiile din vară || 1 050 || majoră || 52,4 || 12 || AT || Inundații (Tyrol/Vorarlberg) || 592 || regională || 14,799 || Totalul ajutorului pentru cererile din 2005 || || || 204,905 || 2 0 0 6 || 1 || UK || Explozia de la depozitul de carburant de la Buncefield || (700) || (regională) || retrasă || 2 || GR || Inundațiile din Evros || 372 || regională || 9,306 || 3 || HU || Inundații || 519 || majoră || 15,064 || 4 || ES || Incendii de pădure (Galicia) || (91) || (regională) || respinsă || Totalul ajutorului pentru cererile din 2006 || || || 24,370 || 2 0 0 7 || 1 || DE || Furtuna „Kyrill” || 4750 || majoră || 166,9 || 2 || FR || La Réunion, Ciclonul „Gamede” || 211 || regională || 5,29 || 3 || ES || Inundațiile din El Hierro || (18) || (regională) || respinsă || 4 || ES || Inundațiile din La Mancha || (66) || (regională) || respinsă || 5 || UK || Inundații || 4 612 || majoră || 162,387 || 6 || CY || Incendii de pădure || (38) || (regională) || respinsă || 7 || ES || Incendiile de pădure din insulele Canare || (144) || (regională) || respinsă || 8-16 || IT || Nouă cereri pentru incendii de pădure în nouă regiuni || - || (regională) || neacceptată, termen nerespectat || 17 || FR || Furtuna Dean/Martinica || 509 || regională || 12,78 || 18 || GR || Incendii de pădure || 2 118 || majoră || 89,769 || 19 || SI || Inundații || 233 || majoră || 8,254 || Totalul ajutorului pentru cererile din 2007 || || || 445,380 || 2 0 0 8 || 1 || CY || Secetă || 165,4 || majoră || 7,605 || 2 || RO || Inundații || 471,4 || regională || 11,785 || Totalul ajutorului pentru cererile din 2008 || || || 19,390 || || || || || || 2 0 0 9 || 1 || FR || Furtuna Klaus || 3 805,5 || majoră || 109,377 || 2 || IT || Cutremurul din Abruzzo || 10 212,0 || majoră || 493,771 || 3 || GR || Incendii de pădure || (152,8) || (regională) || respinsă || 4 || CY || Furtuni || (2,6) || (regională) || respinsă || 5 || GR || Inundații (Evia) || (83,2) || (regională) || respinsă || 6 || IT || Torente noroioase (Messina) || (598,9) || (regională) || respinsă || Totalul ajutorului pentru cererile din 2009 || || || 603,148 || 2 0 1 0 || 1 || IE || Inundații 2009 || 520,9 || regională || 13,022 || 2 || IT || Inundații (Toscana) || (211,7) || (regională) || respinsă || 3 || ES || Inundații (Andaluzia) || (709,7) || (regională) || respinsă || 4 || PT || Madeira- torente noroioase și alunecări de teren || 1 080 || majoră || 31,256 || 5 || FR || Furtuna Xynthia || 1 425 || regională || 35,636 || 6 || SK || Inundații || 649,9 || majoră || 20,431 || 7 || PL || Inundații || 2 993,7 || majoră || 105,567 || 8 || CZ || Inundațiile din primăvară || 204,5 || țara învecinată || 5,111 || 9 || HU || Inundații || 719,3 || majoră || 22,486 || 10 || HR || Inundațiile din primăvară || 153,04 || țara învecinată || 3,826 || 11 || FR || Inundațiile din Var || (703-778) || (regională) || respinsă || 12 || RO || Inundații || 875,75 || majoră || 24,968 || 13 || CZ || Inundațiile din toamnă || 436,5 || regională || 10,912 || 14 || DE || Inundațiile din Sachsen || (937,7) || (regională) || respinsă || 15 || HR || Inundațiile din toamnă || 47 || țara învecinată || 1,175 || 16 || SI || Inundațiile din toamnă || 251,3 || majoră || 7,460 || 17 || HU || Deversarea de nămol roșu || (174,32) || (regională) || respinsă || Totalul ajutorului pentru cererile din 2010 || || || 281,849 || 2 0 1 1 || 1 || IT || Inundațiile din Veneto - 2010 || 676,36 || regională || 16,909 || 2 || ES || Cutremurul din Lorca din anul 2011 || 842,84 || regională || 21,071 || 3 || CY || Explozia de la baza navală - 2011 || (357) || (majoră/artificială) || respinsă || 4 || IT || Inundațiile din Liguria și Toscana - 2011 || 722,5 || regională || 18,062 || Totalul ajutorului pentru cererile din 2011 || || || 56,042 || Totalul general al ajutorului aprobat începând din 2002 2 489,798835 milioane EUR [1] Articolul 2 alineatul (1) dispune: ‹‹La solicitarea unui stat membru sau a unei țări a cărei aderare la Uniunea Europeană este în curs de negociere, denumit în continuare „stat beneficiar”, intervenția Fondului poate fi în principal declanșată atunci când pe teritoriul acestui stat survine o catastrofă naturală majoră care are repercusiuni grave asupra condițiilor de viață, a mediului natural sau a economiei uneia sau mai multor regiuni sau uneia sau mai multor țări ›› . [2] Bugetul rectificativ (BR) nr. 1 pentru anul 2011 include mobilizarea sumei de 182 388 893 EUR în credite de angajament și de plată din Fondul de solidaritate al UE, ca urmare a precipitațiilor abundente care au afectat Polonia, Slovacia, Republica Cehă, Ungaria, Croația și România. Acesta a fost adoptat de Parlamentul European la 6.4.2011. COM (2011) 9. JO L 172 din 30.6.2011. [3] Proiectul de buget rectificativ anterior nr. 2 la bugetul 2011 [COM (2011) 154] a fost adoptat ca buget rectificativ nr. 3 de către Parlamentul European la 14.7.2011. Acesta include mobilizarea Fondului de Solidaritate al UE, pentru o sumă de 19 546 647 EUR în credite de angajament și de plată privind efectele precipitațiilor abundente care au afectat Slovenia, Croația și Republica Cehă. JO L 213 din 19.8.2011. [4] Bugetul rectificativ (BR) nr. 7 pentru anul 2011 include mobilizarea Fondului de Solidaritate al UE, pentru o sumă de 37 979 875 EUR în credite de angajament și de plată pentru cutremurul din Murcia, Spania (21 070 950 EUR) și inundațiile din Veneto, Italia (16 908 925 EUR). Acesta a fost adoptat de Parlamentul European la 13.12.2011. COM (2011) 796 din 21.11.2011. JO L 62 din 2.3.2012. [5] COM (2011) 613 [6] Valoarea totală a daunelor directe acceptate de Comisie